
                        ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 46ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 394/2023
Στη Λευκάδα σήμερα  στις 31 του μηνός Οκτωβρίου του έτους 2023, ημέρα Τρίτη και ώρα 10:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 24238/27-10-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
                            ΠΑΡΟΝΤΕΣ                                                                ΑΠΟΝΤΕΣ                   

	1
	Καλός Χαράλαμπος (Πρόεδρος)
	1
	Γιαννιώτης Παναγιώτης

	2
	Τσιρογιάννης Γεώργιος
	2
	Κοντογιώργης Σπυρίδων

	3
	Μαργέλη Μαρία
	3
	

	4
	Σκληρός Φίλιππος
	4
	

	5
	Βικέντιος Νικόλαος  
	5
	

	6
	Λύγδας Σπυρίδων 
	6
	

	7
	Τυπάλδος Νικόλαος
	7
	

	8
	
	8
	

	9
	
	9
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

ΘΕΜΑ 8ο: Απόφαση Ο.Ε. για έγκριση ανάθεσης εργασιών καθαριότητας αθλητικών εγκαταστάσεων Δήμου Λευκάδας, σύμφωνα με τις δ/ξεις του άρθρου 61 του Ν. 3979/2011, όπως αντικαταστάθηκε με το άρθρο 117 του Ν.4674/11.3.2020.






Εισηγητής: Νικόλαος Τυπάλδος, Αντιδήμαρχος

Ο Πρόεδρος της Ο.Ε. κ. Χαράλαμπος Καλός, Δήμαρχος, έδωσε τον λόγο στον Αντιδήμαρχο κ. Νικόλαο Τυπάλδο, ο οποίος εισηγούμενος το θέμα, έθεσε υπόψη των μελών της Επιτροπής τα εξής:

«Σύμφωνα με την παράγραφο 1 του άρθρου 61 του Ν. 3979/2021, όπως αντικαταστάθηκε με το άρθρο 117 του Ν.4674/11-3-2020 «Η οικονομική επιτροπή, μπορεί κατά την κρίση της, να αποφασίζει για τη σύναψη και ανάθεση δημόσιας σύμβασης, σύμφωνα με τις διατάξεις του ν. 4412/2016. Για την παροχή συγκεκριμένων υπηρεσιών συλλογής και μεταφοράς στερεών αποβλήτων και ανακυκλώσιμων υ (Α’ 147) για την εκτέλεση συγκεκριμένων υπηρεσιών συλλογής και μεταφοράς στερεών αποβλήτων και ανακυκλώσιμων υλικών, καθαριότητας κοινόχρηστων χώρων και δημοτικών κτιρίων, καθώς και συντήρησης χώρων πρασίνου και ηλεκτροφωτισμού, εφόσον οι σχετικές πιστώσεις είναι εγγεγραμμένες στον προϋπολογισμό. Με την ως άνω απόφαση της οικονομικής επιτροπής καθορίζονται ιδίως το αντικείμενο των παρεχόμενων υπηρεσιών, η διάρκεια και η περιοχή, εντός της οποίας αυτές παρέχονται».

Με την αριθμ. 81/2016 Απόφαση Δ.Σ. , η οποία εγκρίθηκε με την αριθμ. 12964/2016 (ΦΕΚ 2549/2016, τευχ. Β’) Απόφαση Γ.Γ. Αποκεντρωμένης Δ/σης Πελοποννήσου, Δυτ. Ελλάδας και Ιονίου, καταργήθηκε το Νομικό Πρόσωπο «Παιδικοί-Βρεφονηπιακοί Σταθμοί-Παιδεία-Κοινωνική Μέριμνα-Αθλητισμός-Πολιτισμός-Περιβάλλον Δήμου Λευκάδας» και περιήλθαν στην αρμοδιότητα του Δήμου Λευκάδας εκτός των άλλων και οι αθλητικές εγκαταστάσεις του κλειστού γυμναστηρίου, του γηπέδου τένις, του γηπέδου 5χ5 , του δημοτικού Σταδίου «Πλάτων Γρηγόρης», του γηπέδου Νυδριού, του γηπέδου Αγίου Πέτρου και του γηπέδου Σφακιωτών πλην όμως δεν υπηρετούσε και το ανάλογο προσωπικό καθαριότητας ώστε να καλύπτει τις ανάγκες καθαρισμού τους. 

Δεδομένου ότι, στο Δήμο Λευκάδας υπηρετούν τρεις καθαρίστριες ειδικότητας ΥΕ Εργατριών Εσωτερικών Χώρων οι οποίες απασχολούνται με τον καθαρισμό των δημοτικών κτιρίων στο Διοικητήριο, των κτιρίων που στεγάζουν τις υπηρεσίες στις δημοτικές ενότητες πλην Καλάμου και Καστού, των κτιρίων που στεγάζονται τα ΚΕΠ του Δήμου (πόλη Λευκάδας, Νυδρί, Βασιλική και Καρυά) και τον περιβάλλοντα χώρο όλων των ανωτέρω (υπ’ αριθμ. 1876/23-10-2023 έγγραφο αρμόδιας Υπηρεσίας), ο Δήμος αδυνατεί να καλύψει την ανάγκη καθαρισμού των αθλητικών εγκαταστάσεων με το υπάρχον προσωπικό. 

Επιπλέον, επειδή οι αθλητικές εγκαταστάσεις χρησιμοποιούνται για την υλοποίηση προγραμμάτων Άθλησης για Όλους, από τα αθλητικά Σωματεία του Νομού και από δημότες απαιτείται αδιάλειπτα ο καθαρισμός τους για λόγους υγιεινής και ευπρεπισμού.

Οι υπηρεσίες καθαρισμού που πρέπει να παρασχεθούν είναι οι παρακάτω:

1.Καθαρισμός εσωτερικών χώρων και περιβάλλοντος χώρου κλειστού Γυμναστηρίου:

καθαρισμός αγωνιστικού χώρου, κερκίδων, αποδυτηρίων αθλητών, διαιτητών και προπονητών, χώροι γραφείων διοικητικού προσωπικού και γραφείου τύπου και καθαρισμός περιβάλλοντος χώρου 2,5 περίπου στρεμμάτων, χώροι υγιεινής (τουαλέτες ανδρών και γυναικών, πάνω και κάτω), αίθουσα taekwon-do, αίθουσα προθέρμανσης και είσοδος με προθάλαμο

2. καθαρισμός γηπέδου τένις : αγωνιστικός χώρος, τουαλέτα και γραφείο

3. καθαρισμός γηπέδου 5χ5: κερκίδες και αγωνιστικός χώρος

Οι υπηρεσίες καθαρισμού θα παρέχονται σε καθημερινή βάση και θα συμπεριλαμβάνονται τα καθαριστικά-απολυμαντικά και ο απαραίτητος εξοπλισμός.

4. καθαρισμός δημοτικού Σταδίου «Πλάτων Γρηγόρης»:

-καθαρισμός στίβου, αποδυτηρίων στίβου-προπονητών-ποδοσφαίρου, χώρων υγιεινής, χώρων γραφείων, καθαρισμός κερκίδων και καθαρισμός περιβάλλοντος χώρου. Οι ανωτέρω υπηρεσίες καθαρισμού θα παρέχονται κάθε Δευτέρα, Τετάρτη και Παρασκευή. 

Θα συμπεριλαμβάνονται τα καθαριστικά-απολυμαντικά και ο απαραίτητος εξοπλισμός.

5. καθαρισμός γηπέδου Σφακιωτών:

-καθαρισμός αποδυτηρίων ποδοσφαιριστών-διαιτητών, χώρων υγιεινής, καθαρισμός κερκίδων και καθαρισμός περιβάλλοντος χώρου.

Οι ανωτέρω υπηρεσίες καθαρισμού θα παρέχονται μία φορά την εβδομάδα, κάθε Πέμπτη. Θα συμπεριλαμβάνονται τα καθαριστικά-απολυμαντικά και ο απαραίτητος εξοπλισμός.

6. καθαρισμός γηπέδου Νυδρίου:

-καθαρισμός αποδυτηρίων ποδοσφαιριστών-διαιτητών, χώρων υγιεινής, καθαρισμός κερκίδων και καθαρισμός περιβάλλοντος χώρου.

7. καθαρισμός γηπέδου Αγίου Πέτρου:

-καθαρισμός αποδυτηρίων ποδοσφαιριστών-διαιτητών, χώρων υγιεινής, καθαρισμός κερκίδων και καθαρισμός περιβάλλοντος χώρου.

Οι ανωτέρω υπηρεσίες καθαρισμού θα παρέχονται μία φορά την εβδομάδα, κάθε Τρίτη. Θα συμπεριλαμβάνονται τα καθαριστικά-απολυμαντικά και ο απαραίτητος εξοπλισμός.

Οι υπηρεσίες θα παρέχονται για διάστημα δώδεκα μηνών από την ημερομηνία υπογραφής της σύμβασης.

Η συνολική δαπάνη θα ανέλθει στο ποσό των 14.880,00 ευρώ συμπεριλαμβανομένου του ΦΠΑ 24%. Για το έτος 2023 απαιτείται ποσό 1.240,00 ευρώ συμπεριλαμβανομένου του ΦΠΑ 24%., έχει δε εγγραφεί και ψηφιστεί πίστωση στον Κ.Α.15-6274.002 «Δαπάνες καθαρισμού αθλητικών εγκαταστάσεων» στον προϋπολογισμού οικ. έτους 2023 του Δήμου.  Για το οικ. Έτος 2024 απαιτείται ποσό 13.640,00 ευρώ το οποίο θα προβλεφθεί στον προϋπολογισμό του αντίστοιχου οικονομικού έτους. 

Το ποσό των παρεχόμενων υπηρεσιών σε καμία περίπτωση δεν θα ξεπεράσει το ποσό της προϋπολογισθείσας δαπάνης.

Κατόπιν των ανωτέρω εισηγούμαστε, η Οικονομική Επιτροπή

Α) να διαπιστώσει την αδυναμία κάλυψης της ανάγκης καθαρισμού των αθλητικών εγκαταστάσεων από το μόνιμο προσωπικό του Δήμου Λευκάδας

Β) να εγκρίνει την εκτέλεση της παροχής υπηρεσιών καθαριότητας για τις αθλητικές εγκαταστάσεις του κλειστού γυμναστηρίου , του γηπέδου τένις, του γηπέδου 5χ5, του δημοτικού Σταδίου «Πλάτων Γρηγόρης», του γηπέδου Σφακιωτών, του γηπέδου Αγίου Πέτρου και του γηπέδου Νυδρίου καθώς και του περιβάλλοντος χώρου τους, όπως περιγράφονται παραπάνω, με τη διαδικασία της απευθείας ανάθεσης, για χρονικό διάστημα δώδεκα (12) μηνών από την υπογραφή της σύμβασης.»

Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
ΑΠΟΦΑΣΙΖΕΙ ΟΜΟΦΩΝΑ

Α) Διαπιστώνει την αδυναμία κάλυψης της ανάγκης καθαρισμού των αθλητικών εγκαταστάσεων από το μόνιμο προσωπικό του Δήμου Λευκάδας

Β) Εγκρίνει την εκτέλεση της παροχής υπηρεσιών καθαριότητας για τις αθλητικές εγκαταστάσεις του κλειστού γυμναστηρίου, του γηπέδου τένις, του γηπέδου 5χ5, του δημοτικού Σταδίου «Πλάτων Γρηγόρης», του γηπέδου Σφακιωτών, του γηπέδου Αγίου Πέτρου και του γηπέδου Νυδρίου, καθώς και του περιβάλλοντος χώρου τους, όπως περιγράφονται παραπάνω, με τη διαδικασία της απευθείας ανάθεσης, για χρονικό διάστημα δώδεκα (12) μηνών από την υπογραφή της σύμβασης.


Η απόφαση αυτή πήρε αύξοντα αριθμό: 394/2023.              
     

        Ο Πρόεδρος 

                          

 Τα Μέλη

     
             ΚΑΛΟΣ ΧΑΡΑΛΑΜΠΟΣ[image: image1.png]

